b'\n_START_ARTICLE_\nDarja \xc5\xbdgur Bertok\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je na ljubljanski BF (1977) in prav tam tudi doktorirala (1992). Najprej se je zaposlila na In\xc5\xa1titutu za biologijo (1978), od 1984 pa je zaposlena na BF v Ljubljani, od leta 2000 kot izredna profesorica za molekularno biologijo. Leta 2001 je bila gostujo\xc4\x8da predavateljica na univerzi v Gradcu. V znanstvenoraziskovalnem delu prou\xc4\x8duje virulen\xc4\x8dne dejavnike bakterije Escherichia coli, plazmide te bakterije in genetiko kolicina, ukvarja se tudi z mikrobno genetiko (mikrobna genetika je veja znanosti, ki zdru\xc5\xbeuje mikrobiologijo in genetiko) Trenutno je predstojnica katedre za molekularno genetiko na Oddelku za biologijo ljubljanske BF. Sama ali v soavtorstvu je objavila ve\xc4\x8d \xc4\x8dlankov v tujih strokovnih revijah in knjigo Teoreti\xc4\x8dne osnove in navodila za vaje pri predmetu Mikrobna genetika.(COBISS) Njena bibliografija obsega preko 200 naslovov.'